หุ้นปิดเช้าบวก 7.28 จุด
SET ช่วงเช้าปิดที่ระดับ 728.12 จุด เพิ่มขึ้น 7.28 จุด(+1.01%)มูลค่าการซื้อขาย 7,570.57 ล้านบาท สถาบัน-ต่างประเทศซื้อ, แนะเทรดดิ้งเก็งการเมืองไม่รุนแรง
11 มี.ค. 2553

SET ช่วงเช้าปิดที่ระดับ 728.12 จุด เพิ่มขึ้น 7.28 จุด(+1.01%)มูลค่าการซื้อขาย 7,570.57 ล้านบาท สถาบัน-ต่างประเทศซื้อ, แนะเทรดดิ้งเก็งการเมืองไม่รุนแรง
นักวิเคราะห์ฯ คาดตลาดหุ้นไทยปิดเช้านี้แกว่งตัวเพิ่มขึ้นจากแรงหนุนการเข้าซื้อหุ้นของกลุ่มสถาบันในประเทศ ผสมกับแรงซื้อของนักลงทุนต่างชาติที่ยังคงเข้าซื้ออย่างต่อเนื่อง แนะหาจังหวะขายทำกำไรเพื่อรอดูสถานการณ์ แต่คาดว่าช่วงบ่ายดัชนีอาจปรับตัวลงมาบ้าง เพราะเชื่อบางกลุ่มอาจเข้าซื้อเพื่อเก็งกำไร และคาดว่าการชุมนุมไม่มีเหตุรุนแรง พร้อมให้แนวรับที่ 723 และแนวต้านที่ 730 จุด 
ตลาดหลักทรัพย์ฯ ปิดตลาดช่วงเช้าวันนี้ที่ระดับ 728.12 จุด เพิ่มขึ้น 7.28 จุด(+1.01%)มูลค่าการซื้อขาย 7,570.57 ล้านบาท 
การซื้อขายหุ้นช่วงเช้าวันนี้ ดัชนีหุ้นไทยแกว่งตัวสลับขึ้นลง โดยแตะจุดสูงสุดของช่วงเช้าที่ 728.43 จุด และแตะจุดต่ำสุดของช่วงเช้าที่ระดับ 720.72 จุด
นายสมชาย เอนกทวีผล ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส กล่าวว่า ตลาดหุ้นไทยยังคงแกว่งตัวในทิศทางขาขึ้นหลังนักลงทุนสถาบันในประเทศหันกลับมาซื้อหุ้นเพื่อเก็งกำไร เนื่องจากประเมินว่าเหตุการณ์การชุมนุมทางการเมืองในช่วงสุดสัปดาห์นี้คงจะไม่มีเหตุรุนแรง บวกกับนักลงทุนต่างชาติยังคงซื้อสุทธิต่อเนื่อง โดยเห็นได้จากค่าเงินบาทที่ยังคงแข็งค่า
"บ่ายนี้อาจมีแรงเทขายทำกำไรของนักลงทุนบางกลุ่ม หลังช่วงเช้านักลงทุนสถาบันในประเทศและต่างชาติซื้อต่อ ช่วงนี้เลือกลงทุนแบบเทรดดิ้งเพื่อเก็งกำไร จากที่มองว่าสถานการณ์การเมืองอาจไม่มีอะไรรุนแรง"นายสมชาย กล่าว 
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่           TOP     มูลค่าการซื้อขาย  921.25  ล้านบาท ปิดที่  45.00  บาท เพิ่มขึ้น  1.75  บาท          KBANK   มูลค่าการซื้อขาย  603.99  ล้านบาท ปิดที่  86.75  บาท เพิ่มขึ้น  0.50  บาท          PTT     มูลค่าการซื้อขาย  567.57  ล้านบาท ปิดที่ 239.00  บาท เพิ่มขึ้น  2.00  บาท          ADVANC  มูลค่าการซื้อขาย  430.29  ล้านบาท ปิดที่  79.25  บาท เพิ่มขึ้น  1.75  บาท          TCAP    มูลค่าการซื้อขาย  373.19  ล้านบาท ปิดที่  21.20  บาท เพิ่มขึ้น  0.50  บาท